Гэтыя новаўвядзенні значна спросцяць працу настаўнікаў, павысяць дысцыпліну і ўзровень ведаў сярод вучняў. Акрамя таго, гэта вельмі зручна і эканоміць шмат часу. Так, выстаўленыя ў электронны журнал адзнакі аўтаматычна адаб’юцца ў электронным дзённіку навучэнцаў. Тое ж самае адбудзецца і з дамашнім заданнем: як толькі яго занеслі ў журнал — запіс тут жа з’явіцца ў кожнага школьніка. Такім чынам, адразу знімаецца праблема адгаворак “нам не задавалі”. Праграма дазваляе хутка апрацаваць і прааналізаваць вынікі навучальнага года або чвэрці па класе, па ўсёй школе як настаўнікам, так і кіраўніцтву.